সঞ্জনা গলরানী (তার মঞ্চের নাম সঞ্জনা দ্বারা অধিক পরিচিত) হলেন একজন ভারতীয় মডেল ও চলচ্চিত্র অভিনেত্রী।  তিনি তামিল-তেলুগু দ্বিভাষিক চলচ্চিত্র ওড়ু কদল সেভিয়ার (২০০৬)-এ অভিনয়ের মাধ্যমে চলচ্চিত্র জগতে আত্মপ্রকাশ করেছিলেন এবং তারপরেই কন্নড় ভাষার চলচ্চিত্র গান্ডা হেনদাথির (২০০৬) বিতর্কিত এক চরিত্রে অভিনয়ের মাধ্যমে সকলের নজরে আসেন। ২০০৮ সালে তেলুগু চলচ্চিত্র বুজ্জিগাড়ুতে তিনি একটি পার্শ্ব চরিত্রে অভিনয় করেছেন। তিনি দ্বিভাষিক অপরাধ বিষয়ক ধারাবাহিক দন্ডুপাল্য ২-এ চন্দ্রি চরিত্রে অভিনয় করেছেন।http://www.ibtimes.co.in/hot-happening-sanjjjanaa-chandrika-dandupalya-2-photos-682134http://indianexpress.com/article/entertainment/regional/sanjana-galrani-nude-footage-from-dandupalya-2-leaked-stirs-yet-another-controversy-4757809/http://www.hindustantimes.com/regional-movies/kannada-actor-sanjjanaa-galrani-s-nude-video-from-dandupalya-2-leaked/story-bwEngUrtG0eg5Sb5TgmAbM.html   প্রারম্ভিক জীবন  সঞ্জনা ভারতের কর্ণাটকের বেঙ্গালুরুতে জন্মগ্রহণ করেছেন এবং সেখানেই তার শৈশব অতিবাহিত করেছেন। সঞ্জনা হচ্ছেন সিন্ধি বংশোদ্ভূত। যখন তিনি তার পিইউসি করছিলেন, তখন তিনি তার প্রথম মডেলিংয়ের প্রস্তাব পেয়েছিলেন। আংশিক সময়ের মডেল হিসাবে কাজ করে তিনি পড়াশোনা চালিয়ে যান। তিনি ৬০-টিরও বেশি টেলিভিশন বিজ্ঞাপনে মডেল হিসেবে উপস্থিত হয়েছেন, যার মধ্যে জন আব্রাহামের সাথে ফাস্ট্র্যাকের একটি বিজ্ঞাপন সর্বাধিক উল্লেখযোগ্য। তার নিক্কি গলরানী নামে এক বোন রয়েছেন, তিনিও একজন অভিনেত্রী।   কর্মজীবন  বেশ কয়েকটি টেলিভিশন বিজ্ঞাপনে উপস্থিত হওয়ার পরে, একজন শিশু শিল্পী হিসেবে সঞ্জনা সোগগাদু এবং পান্ডুরাঙ্গা ভিট্টালা নামক চলচ্চিত্রে অভিনয় করেছেন। অতঃপর তিনি গান্ডা হেনদাথি নামক চলচ্চিত্রের কেন্দ্রীয় চরিত্রে অভিনয়ের প্রস্তাব পান। তার প্রথম মুক্তিপ্রাপ্ত তামিল তথ্যচিত্রটি হচ্ছে অরু কাধাল সিবীর নামক একটি পূর্ণ দৈর্ঘের চলচ্চিত্র। দ্য হিন্দুর এস আর অশোক কুমার সঞ্জনা সম্পর্কে লিখেছিলেন যে, " তিনি খুব সুন্দরী তবে তার অভিনয়ের দিকে তাঁকে আরও খাটতে হবে"।  গান্ডা হেনদাথি, (যেটি হিন্দি চলচ্চিত্র মার্ডার (২০০৪)-এর কন্নড় পুনর্নির্মাণ) হচ্ছে হলিউড চলচ্চিত্র আনফেইথফুল (২০০২)-এর একটি রূপান্তর। এই চলচ্চিত্রটি মোগুডু পেল্লাম ও বয় ফ্রেন্ড হিসাবে তেলুগু ভাষায় মুক্তি পেয়েছিল। নাওরানিং.কম-এর একজন পর্যালোচক তার আবেগময় অভিনয়ের সমালোচনা করেছিলেন,https://www.nowrunning.com/movie/2815/kannada/ganda-hendathi/698/review.htm অন্যদিকে সিফিতে লেখা হয়েছিল, "সঞ্জনা একটি শালীন আত্মপ্রকাশ করেছেন এবং তিনি অত্যন্ত সাহসী একজন অভিনেত্রী। তিনি তার চরিত্রের প্রতি ন্যায়বিচার করেছেন"।  ২০১৩ সালে তিনি জগন নির্দোষী তে অভিনয়ের মাধ্যমে তেলুগু চলচ্চিত্রে অভিষেক করেন। এই চলচ্চিত্রটি পদ্মালয় ফিল্মের অধীনে নির্মিত হয়েছিল এবং কন্নড় ভাষায় মহানাধি নামে মুক্তি দেওয়া হয়েছিল। এটি ছিল কেন্দ্রীয় চরিত্রে তার প্রথম চলচ্চিত্র। তারপরে তাঁকে নেনেম… চিন্না পিল্লানা? নামক চলচ্চিত্রে অভিনয় করতে দেখা গিয়েছে। বর্তমানে তিনি আরপি পটনায়েক পরিচালিত সারদা নামে একটি তেলুগু চলচ্চিত্রে অভিনয় করছেন।  ২০১৭ সালে, সঞ্জনাকে দ্বিভাষিক অপরাধ বিষয়ক ধারাবাহিক দন্ডুপাল্য ২-এ চন্দ্রি চরিত্রে অভিনয় করতে দেখা গিয়েছে।http://m.timesofindia.com/entertainment/telugu/movies/news/Sanjana-goes-de-glam-to-play-a-cold-blooded-murderer/articleshow/52360857.cms   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বিগ বস কন্নড় প্রতিযোগী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:সিন্ধি ব্যক্তি বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:১৯৮৩-এ জন্ম বিষয়শ্রেণী:বেঙ্গালুরুর অভিনেত্রী বিষয়শ্রেণী:বেঙ্গালুরুর নারী মডেল বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু টেলিভিশনের অভিনেত্রী বিষয়শ্রেণী:ভারতীয় বন্দী ও আটক বিষয়শ্রেণী:ভারতের বন্দী ও আটক বিষয়শ্রেণী:ভারতীয় ওয়েব ধারাবাহিক অভিনেত্রী বিষয়শ্রেণী:সিন্ধি অভিনেত্রী